ZÁPISNICA.
Z výročnej schôdze dobrovoľného hasičského zboru, Priepasné, 19.3.2012	
Program:
1. Otvorenie zasadnutia
2. Návrh programu
3. Zhodnotenie činnosti za rok 2011
4. Prerokovanie ďalšej činnosti „DHZ Priepasné“
5. Diskusia
6. Záver
----------------------------------------------------------------------------------------------------------------------------
1. Pán Potúček – predseda DHZ Priepasné privítal účastníkov – členov DHZ Priepasné
2. Program bol jednohlasne odsúhlasený všetkými prítomnými členmi organizácie DHZ Priepasné
3. V bode 3. pán Potúček – predseda DHZ Priepasné  zhodnotil činnosť ako neaktívnu. Ako hlavný dôvod uviedol  nedostatok  finančných prostriedkov , pracovnú  zaneprázdnenosť  a nezáujem mladých ľudí o pôsobenie v zbore.  Situáciu preto označil ako vážnu a poďakoval členom 
za doterajšiu činnosť.
4. K bodu 4 navrhol pán Potúček prehodnotenie ďalšej činnosti spolu spojiť s bodom č 5 – diskusiou, nakoľko sa jedná o vážne rozhodnutie, ktoré sa týka všetkých členov , občanov obce a obce Priepasné.
Opýtal sa kto je za? Všetci súhlasili.

4. a 5. Každý z členov zvážil záujem pôsobiť v zbore. Zhodli sa, že vekový priemer, zdravotný stav členov a pracovné zaťaženie im neumožňuje vyvíjať  také aktivity, ktoré by viedli k zachovaniu činnosti  DHZ . Agitáciou sa taktiež nepodarilo vzbudiť záujem  mladých ľudí o činnosť v zbore.  Taktiež sa členovia zhodli, že súčasný stav hasičského auta vyžaduje nemalé  investície na to , aby bolo schopné zásahu.
Vzhľadom na vážnosť  situácie dal  pán predseda návrh na zrušenie DHZ Priepasné, ktoré všetci členovia (viď  prílohu - prezenčnú listinu) jednohlasne odsúhlasili a zobrali na vedomie, že sa dňom 19.3.2012 ruší, čiže Dobrovolný hasičský zbor týmto dňom ukončil svoju činnosť.

Ďalšie príspevky v diskusii neboli.
Pán predseda sa poďakoval za doterajšiu činnosť všetkým členom DHZ Priepasné,  poďakoval starostovi obce za pomoc a poprial všetkým pevné zdravie .

-------------------------------------						--------------------------------
predseda DHZ Priepasné						overovateľ zápisnice
Milan  Potúček								Peter Czere – starosta obce
V Priepasnom 19.3.2012